અરવલ્લીમાં ગ્રામપંચાયતોમાં સરપંચ અને સભ્યોની પેટા ચૂંટણી યોજાઈ હતી. ત્યારે મેઘરજના રામગઢી ગ્રામ પંચાયતની ચૂંટણીમાં ભૂતિયા બુથ પર ચૂંટણીની અદાવતમાં પથ્થરમારો કરનાર ૫૦૦ના ટોળા સામે મેઘરજ પોલીસે ફરિયાદ નોંધી હતી. જ્યારે અરવલ્લી ડીવાયએસપીની ટીમે કોમ્બીંગ હાથ ધરી ૩૫ શખ્શોની ધરપકડ કરી કાર્યવાહી હાથ ધરી હતી. મેઘરજ તાલુકાના રામગઢી ગ્રામપંચાયતમાં સરપંચ અને સભ્યોની ચૂંટણી માટે મતદાન બે બુથ ભૂતિયા વિસ્તારની કુંડી પ્રાથમિક શાળામાં હતા. જ્યાં મતદાનનો સમય પૂર્ણ થતાં પહેલાં મતદાન મથકની હદમાં આવેલ કુલ ૧૮૧ મતદારોને ટોકન આપી મતદાન પ્રક્રિયા ચાલુ રાખવામાં આવી હતી.